CELEX: 62020TN0718
Language: lv
Date: 2020-12-05 00:00:00
Title: Lieta T-718/20: Prasība, kas celta 2020. gada 5. decembrī – WIZZ Air Hungary/Komisija

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/46
            
         
      Prasība, kas celta 2020. gada 5. decembrī – WIZZ Air Hungary/Komisija
      (Lieta T-718/20)
      (2021/C 53/62)
      Tiesvedības valoda – angļu
      
         Lietas dalībnieki
      
      
         Prasītāja: WIZZ Air Hungary Légiközlekedési Zrt. (WIZZ Air Hungary Zrt.) (Budapešta, Ungārija) (pārstāvji: E. Vahida, S. Rating un I. Metaxas-Maranghidis, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2020. gada 24. februāra lēmumu par valsts atbalstu SA.56244 – Glābšanas atbalsts Tarom (1); un
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza četrus prasības pamatus.
      
                  1.
               
               
                  Ar pirmo pamatu tiek apgalvots, ka glābšanas atbalsts Tarom neatbilstot Eiropas Komisijas Glābšanas un pārstrukturēšanas pamatnostādnēs (2) noteiktajam atbilstības nosacījumam par nepieciešamību, lai glābšanas atbalsts dotu ieguldījumu kopējo interešu mērķī, jo Komisija nav novērtējusi Tarom svarīgumu vietējos un starptautiskajos gaisa transporta tirgos un iespējamību aizstāt Tarom.
               
            
                  2.
               
               
                  Ar otro pamatu tiek apgalvots, ka glābšanas atbalsts neatbilstot Eiropas Komisijas Glābšanas un pārstrukturēšanas pamatnostādnēs noteiktajam atbilstības kritērijam “viena reize, pēdējā reize”, jo Tarom iepriekšējās pārstrukturēšanas periods ilga līdz 2019. gadam, proti, mazāk nekā desmit gadus pirms Eiropas Komisija ar savu 2020. gada 24. februāra lēmumu apstiprināja jaunu atbalstu Tarom labā.
               
            
                  3.
               
               
                  Ar trešo pamatu tiek apgalvots, ka Eiropas Komisija neesot uzsākusi formālo izmeklēšanas procedūru, neraugoties uz nopietnām grūtībām, un esot pārkāpusi prasītājas procesuālās tiesības.
               
            
                  4.
               
               
                  Ar ceturto pamatu tiek apgalvots, ka Eiropas Komisija esot pārkāpusi savu pienākumu norādīt pamatojumu.
               
            
         (1)  OV 2020, C 310, 3. lpp.
      
      
         (2)  Komisijas Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai, OV 2014, C 249, 1. lpp.